Central Intelligence (film)

Central Intelligence er en amerikansk action-komedie fra 2016 regissert av Rawson Marshall Thurber og skrevet av Ike Barinholtz og David Stassen. Filmens hovedpersoner spilles av Kevin Hart og Dwayne Johnson i rollene som to gamle high school-venner som jobber sammen for å redde USA, etter at en av dem blir hyret inn avCIA for å redde verden fra en terrorist som forsøker å selge satellittkoder.

Filmen hadde premiere i Los Angeles den 10. juni 2016. Central Intelligence har mottatt blandede anmeldelser, men tjente inn over 217 millioner amerikanske dollar i billettsalg, sammenlignet med et budsjett på 50 millioner.

Handlingsreferat 
I 1996 hedres en atlet Calvin «The Golden Jet» Joyner ved den videregående skolen har er student ved. Men i løpet av Calvins tale, kaster en gruppe ondskapsfulle mobbere ledet av Trevor Olson en splitter naken og ekstremt overvektig nerd Robbie Weirdicht inn i gymsalen hvor Calvin blir hedret av resten av skolen. Alle sammen begynner å le bortsett fra Joyner og kjæresten hans, Maggie Johnson, som er de eneste som er sympatiske mot Weirdicht. Calvin dekker raskt Weirdicht med hans egen jakke i medfølelse. Weirdicht takker Calvin, og flykter i forlegenhet.

I 2016 er Joyner gift med Maggie, og arbeider som regnskapsfører. Men han blir mer og mer misfornøyd med hans egen karriere. Maggie foreslår at de oppsøker en terapeut, i forsøk på å berge deres ekteskap. Joyner mottar kort tid senere en forespørsel på Facebook fra en person som kaller seg for Bob Stone, som inviterer Joyner til å møtes på en pub. Stone avslører seg selv som Weirdicht. Joyner er sjokkert over å se at Weirdicht har forvandlet seg til en veldig muskuløs og sprek mann med stor kunnskap i hånd-til-hånd-nærkamp. Stone ber Joyner om å gjennomføre en rekke transaksjoner over Internett, og Joyner oppdager en auksjon på flere millioner dollar med budgivere fra mange forskjellige land. De siste budene i auksjonen skal komme inn dagen etter. Men Stone unngår Joyners spørsmål, og overnatter på sofaen hans.

Neste morgen ankommer en gruppe CIA-agenter, ledet av Pamela Harris, til Joyners hjem på jakt etter Stone - som allerede har stukket av. Harris forteller Joyner at Stone er en ekstremt farlig og korrupt agent fra CIA som tidligere skal ha myrdet hans egen kollega, Phil Stanton. Harris forteller Calvin at Bob har til hensikt å selge hemmelig informasjon til høystbydende. Kort tid senere blir Stone bortført av Joyner, og forklarer at han forsøker å forhindre en kriminell under kallenavnet Black Badger fra å selge informasjonen. Men han behøver Joyners ferdigheter, for å finne ut hvor møtet egentlig skal finne sted.

Rollefigurer 
 Dwayne Johnson som Robbie Weirdicht / Bob Stone
 Sione Kelepi som unge Robbie Weirdicht
 Kevin Hart som Calvin "Golden Jet" Joyner
 Amy Ryan som Agent Pamela "Pam" Harris
 Aaron Paul som Phil Stanton
 Danielle Nicolet som Maggie Johnson-Joyner
 Jason Bateman som Trevor Olson
 Dylan Boyack som unge Trevor Olson
 Melissa McCarthy som Darla McGuckian
 Ryan Hansen som Steve
 Timothy John Smith som Agent Nick Cooper
 Thomas Kretschmann som Kjøper
 Megan Park som Lexi
 Phil Reeves som Rektor Kent 
 Kumail Nanjiani som sikkerhetsvakt på flyggplassen 
 Slaine som Ligist

Referanser

Eksterne lenker 
 

Filmer fra 2016
Engelskspråklige filmer